《闰冬初旬风雨作寒迨晴溪前花鸟喧妍温和可掬用韵赋诗候一二知己 其二》
明代·区元晋

布褐衣轻景渐和，小晴溪日已盈蓑。行吟南坞春犹远，坐曝茅盈兴独多。

冷莫侯门誇炙手，暖须民杵叹无梭。朝来一掬煦熙念，徒向东风拍掌歌。

作者简介：区元晋，字惟康。新会人。越子。明世宗嘉靖四年（一五二五）举人。官云南镇南知州，晋福建兴化府同知。著有《见泉集》。清温汝能《粤东诗海》卷二一、清道光《广东通志》卷二七四等有传。区元晋诗，以附于明万历四十四年刻区越撰《乡贤区西屏集》之《区奉政遗稿》为底本，参校一九五四年重印《区西屏见泉二公合集》中之《奉政区见泉公遗集》。